Diari Oficial de la Generalitat Valenciana


Sumari del DOGV 3815, del 16-08-2000 (2000/6525)

RESOLUCIÓ de 3 de juliol de 2000, del Servei Territorial d'Indústria i Energia d'Alacant, per la qual se sotmet a informació pública l'aprovació de l'avantprojecte, autorització administrativa, declaració, en concret, d'utilitat pública i l'estudi d'impacte ambiental de la nova subestació transformadora de 220/20 kv, denominada ST Torrellano, al terme municipal d'Elx, província d'Alacant.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3815

Data del DOGV
:   16-08-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/6525


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 3 de juliol de 2000, del Servei Territorial d'Indústria i Energia d'Alacant, per la qual se sotmet a informació pública l'aprovació de l'avantprojecte, autorització administrativa, declaració, en concret, d'utilitat pública i l'estudi d'impacte ambiental de la nova subestació transformadora de 220/20 kv, denominada ST Torrellano, al terme municipal d'Elx, província d'Alacant. [2000/6525]
  
Als efectes previstos en l'article 9 del Decret 2.617/1966, sobre normes per a atorgament d'autorització administrativa en matèria d'instal·lacions elèctriques, de 10 d'octubre (BOE de 24 d'octubre de 1966), i en l'article 53 de la Llei 54/1997, de 27 de novembre, del Sector Elèctric (BOE de 28 de novembre de 1997), i també en el Reglament (aprovat per Decret 162/1990, de 15 d'octubre) per a l'execució de la Llei 2/1989, de 3 de març, d'Impacte Ambiental, de la Generalitat Valenciana, se sotmet a informació pública la instal·lació elèctrica les característiques principals de la qual són:
  
a) Peticionari: Iberdrola, SA, amb CIF A-48010615, amb domicili social a l'av. de Burgos, núm. 8-B, edifici Génesis, de Madrid, CP 28507.
  
b) Lloc on s'establirà la instal·lació: es localitza al paratge denominat les Salades, en un punt situat al nord del polígon Elx, Parc Industrial, separat d'aquest per la futura via Parc Alacant-Elx, a l'altura del límit de separació de la fase C del polígon, última desenvolupada, i de la fase D, prevista d'iniciar en breu, al terme municipal d'Elx, província d'Alacant.
  
c) Finalitat de la instal·lació: ampliació de la capacitat de transformació de la subestació elèctrica per a poder garantir el proveïment de l'increment de consum d'energia elèctrica experimentat en la zona d'emplaçament i zones limítrofes, millorant així la qualitat del subministrament i garantint-ne la regularitat i seguretat.
  
d) Característiques tècniques:
  
1) Sistema elèctric de 220 kV, esquema de doble barra amb capacitat per a 10 posicions, 6 de línia, 3 de transformador i l'enllaç de barres.
  
2) Sistema de 20 kV, esquema de doble barra tipus interior en cel·les d'aïllament a l'aire compost per un total de quaranta-set cel·les, 30 de línia, 3 de transformador, 2 de serveis auxiliars, 3 de bateria de condensadors, 3 de mesura, 2 de partició, 2 de remuntada i 2 d'unió, agrupades en tres mòduls de cel·les de 10 línies cada un ubicats en un edifici. Aquest sistema quedarà completat amb la dotació en intempèrie de tres bateries de condensadors (BC).
  
3) La transformació constarà de tres transformadors de potència trifàsics, de relació 220/20 kV i 50 MVA de potència cada un, amb les corresponents reactàncies trifàsiques limitadores de posada a terra. Per al subministrament dels serveis propis de la subestació, s'instal·laran en intempèrie dos transformadors de serveis auxiliars (TSA) de relació 20/0, 380-0, 220 kV i 250 kVA de potència de cada un.
  
4) Un edifici de cel·les i control en el qual s'ubicaran les cel·les de 20 kV i també els equips de control, protecció, comunicació, serveis auxiliars en BT, lavabos, etc., necessaris per al correcte funcionament de la subestació.
  
e) Pressupost: tres-cents setze milions tres-centes cinquanta-sis mil pessetes (158.481.838 PTA).
  
f) Tècnic autor del projecte: Tomás Muruzábal Sitges.
  
Cosa que es fa pública perquè siga coneguda per tota la gent i especialment pels propietaris de terrenys i tots altres titulars afectats pel dit avantptojecte, la relació dels quals s'inclou al final d'aquest anunci, perquè puga ser examinat l'avantprojecte de la instal·lació en aquest Servei Territorial d'Indústria i Energia, situat al c/ Churruca, núm. 29 (Alacant), i perquè puguen formular-se, en doble exemplar, les al·legacions que es consideren oportunes, en el termini de trenta dies, comptats a partir de l'endemà de la publicació d'aquest anunci.
  
Alacant, 3 de juliol de 2000.- El director territorial: Clemente Vergara Trujillo.
  
Relació concreta i individualitzada de béns i drets afectats
  
Avantprojecte: Nova Subestació Transformadora de 220/20kV denominada ST Torrellano, al terme municipal d'Elx, província d'Alacant
  
T. Municipal: Elche
  
Finca: A-EL-1
  
Pol.: 159
  
Parc.: 124
  
Superficie afectada (m²): 10.400
  
Titular i domicili: José Candela Gomis y Trinidad Pomares Bonet , Pda. Torrellano Alto, nº 2. Elche
  
Paratge: Les Salades
  
Naturalesa : Conreu reg